recursal/SuperWikiNEXT-32B huggingface dataset:
**சுதாசம வம்சம்** (*Chudasama dynasty*) 9 மற்றும் 15 ஆம் நூற்றாண்டுகளுக்கு இடையில் இந்தியாவில் குசராத்து மாநிலத்தின் இன்றைய சௌராட்டிரா பகுதியின் சில பகுதிகளை ஆட்சி செய்த வம்சமாகும். இவர்களின் தலைநகரம் ஜூனாகத் மற்றும் வாமனஸ்தலியை அடிப்படையாகக் கொண்டிருந்தது. பின்னர் இவர்கள் இராஜபுத்திர குலங்களில் வகைப்படுத்தப்பட்டனர்.  இவர்கள் தங்களை கடவுள் கிருட்டிணன் தோன்றிய சந்திர குலத்தைச் சேர்ந்தவர்கள் என்று கூறிக் கொண்டனர்.

வரலாறு
------

சுதாசம வம்சத்தின் ஆரம்பகால வரலாறு கிட்டத்தட்ட தொலைந்து விட்டது. நாட்டுப்புறக் கதைகள் பெயர்கள், காலம் ஆகியவற்றிலிருந்து மிகவும் வேறுபடுகின்றன. எனவே அவை நம்பகமானதாக கருதப்படவில்லை. பாரம்பரியமாக, வம்சம் 9 ஆம் நூற்றாண்டின் பிற்பகுதியில் சுதாசந்திரன் என்பவரால் நிறுவப்பட்டதாகக் கூறப்படுகிறது. கிரஹரிபு, நவகானா மற்றும் கெங்கரா போன்ற அடுத்தடுத்த ஆட்சியாளர்கள் சோலங்கி ஆட்சியாளர்களான மூலராஜா மற்றும் ஜெயசிம்ம சித்தராசனுடன் மோதலில் இருந்தனர். இவ்வாறு அவை சமகால மற்றும் பிற்கால சைன சரித்திரங்களில் குறிப்பிடப்பட்டுள்ளன. சோலங்கிய ஆட்சி மற்றும் அவர்களின் வாரிசான வகேலா வம்சத்தின் முடிவிற்குப் பிறகு, சுதாசமர்கள் சுதந்திரமாக அல்லது வாரிசு மாநிலங்களான தில்லி சுல்தானகம் மற்றும் குசராத் சுல்தானகத்தின் அடிமைகளாக தொடர்ந்து ஆட்சி செய்தனர். கல்வெட்டுகளில் பதிவுசெய்யப்பட்ட முதல் அறியப்பட்ட சுதாசம ஆட்சியாளர் முதலாம் மண்டலிகா ஆவார். இவருடைய ஆட்சியின் போது தில்லியின் கில்ஜி வம்சத்தால் குசராத் படையெடுப்புக்கு ஆளானது. வம்சத்தின் கடைசி மன்னர், மூன்றாம் மண்டலிகா, 1472-இல் சுல்தான் முகமது பெகடாவால் தோற்கடிக்கப்பட்டு வலுக்கட்டாயமாக இசுலாமுக்கு மாற்றப்பட்டார். அவரது இராச்சியமும் தில்லி சுல்தானகத்துடன் இணைக்கப்பட்டது. 

 சுதாசம ஆட்சியாளர் கிரஹரிபுவால் மீண்டும் கட்டி எழுப்பப்பட்ட உபர்கோட் கோட்டை 
== படிக்கிணறுகள்
கிரஹரிபுவின் ஆட்சியின் போது ஜூனாகத்தின் உபர்கோட் கோட்டை சுதாசமஸ் என்பவரால் ஆக்கிரமிக்கப்பட்டது. பின்னர் வாமனஸ்தலியில் இருந்து ஜுனாகத்திற்கு தனது தலைநகரை மாற்றிய நவகனாவால் மீண்டும் கட்டப்பட்டதாக கூறப்படுகிறது. அவர் கோட்டையில் முறையே நவ்கான் கிணறு மற்றும் ஆதி காதி கிணறு ஆகியவற்றின் கட்டுமானங்களுடன் தொடர்புடையவர். வகேலா அரசவையில் அமைச்சராக இருந்த தேஜபாலனால் கட்டப்பட்டாலும், ஜுனாகத்தில் இருந்து வந்தலி செல்லும் வழியில் இரா கெங்கர் படிக்கிணறு என்ற படிக்கட்டு கிணறு அவரது வழித்தோன்றல் கெங்கராவால் கட்டப்பட்டது.

சான்றுகள்
---------

1. ↑  J Chaube (1975). *History of Gujarat Kingdom, 1458-1537*. பக். 16. பன்னாட்டுத் தரப்புத்தக எண்:9780883865736. .
2. ↑  Gupta, R. K.; Bakshi, S. R. தொகுப்பாசிரியர்கள் (2008). *Studies In Indian History: Rajasthan Through The Ages: Marwar and British Administration*. **5**. New Delhi: Sarup & Sons. பக். 22–23. பன்னாட்டுத் தரப்புத்தக எண்:978-8-17625-841-8.. பார்த்த நாள்: 2012-05-21.
3. ↑  Jutta Jain-Neubauer (1981). *The Stepwells of Gujarat: In Art-historical Perspective*. Abhinav Publications. பக். 22. பன்னாட்டுத் தரப்புத்தக எண்:978-0-391-02284-3. .
**வாசுதேவ் கல்கண்டே ஆத்ரே** (*Vasudev Kalkunte Aatre*)(பிறப்பு 1939) ஒரு இந்திய விஞ்ஞானி மற்றும் பாதுகாப்பு ஆராய்ச்சி மற்றும் மேம்பாட்டு அமைப்பின் (டிஆர்டிஓ) மேனாள் தலைவராவார். டி ஆர் டி ஓ இந்தியாவின் முதன்மை பாதுகாப்பு ஆராய்ச்சி மற்றும் மேம்பாட்டு அமைப்பு. இவர் பாதுகாப்பு அமைச்சரின் (*ரக்ஷா மந்திரி* ) அறிவியல் ஆலோசகராகவும் பணியாற்றினார். இவர் பத்ம விபூசண் விருதைப் பெற்றவராவார்.

சுயசரிதை
--------

ஆத்ரே 1939இல் பெங்களூரில் பிறந்தார். இவர் தனது இளங்கலைப் பொறியியல் பட்டத்தினை பெங்களூரில் உள்ள பல்கலைக்கழக விஸ்வேஸ்வரய்யா பொறியியல் கல்லூரியில் (மைசூர் பல்கலைக்கழகம்) மின் பொறியியல் பிரிவில் பெற்றார். பின்னர் 1961இல் இருந்து மேல்நிலை பட்டத்தினை இந்திய அறிவியல் நிறுவனத்தில் (ஐஐஎஸ்சி) பெற்றார். 1963இல் கனடாவின் வாட்டர்லூ பல்கலைக்கழகத்தில் மின் பொறியியலில் முனைவர் பட்டம் பெற்றார். அதன்பிறகு, கனடாவின் ஹாலிஃபாக்ஸில் உள்ள நோவா ஸ்கோடியாவின் தொழில்நுட்ப பல்கலைக்கழகத்தில் மின் பொறியியல் பேராசிரியராக 1980 வரை பணியாற்றினார். இவர் 1977 வரை இஅநிறுவனத்தில் வருகை பேராசிரியராக இருந்தார். இவர் பாதுகாப்பு ஆராய்ச்சி மற்றும் மேம்ப்பாட்டுச் சேவையின் (டிஆர்டிஎஸ்) முன்னாள் உறுப்பினர்.

1980ஆம் ஆண்டில், ஆத்ரே டிஆர்டிஓவின் கொச்சியில் உள்ள கடற்படை இயற்பியல் மற்றும் கடல்சார் ஆய்வகம் (NPOL) பணியில் சேர்ந்தார். பின்னர் 1984ல் இதன் இயக்குநராகப் பணி உயர்வு பெற்றார். இதனைத் தொடர்ந்து பிப்ரவரி 2000ல் டிஆர்டிஓவின் இயக்குநர் ஜெனராலக ஆ. ப.ஜெ. அப்துல் கலாக்குப் பதிலாக நியமிக்கப்பட்டார். அப்துல் கலாம் அவர்கள் அப்போதைய பாதுகாப்பு மந்திரி ஜார்ஜ் பெர்னாண்டஸின் அறிவியல் ஆலோசகராக பணியாற்றினார். அக்டோபர் 2004 இல் ஓய்வு பெற்ற இவருக்குப் பதிலாக முனைவர் எம். நடராஜன் நியமிக்கப்பட்டார்.

2000ஆம் ஆண்டில் ஆத்ரேவிற்குப் பத்ம பூசண் விருதினை அன்றைய குடியரசுத் தலைவர்கே.ஆர்.நாராயணன் வழங்கினார். இவருக்கு 2016ஆம் ஆண்டில் இந்தியாவின் இரண்டாவது மிக உயர்ந்த குடிமை விருதான பத்ம விபூசண் விருது வழங்கப்பட்டது. இவர் இப்போது இந்தியப் பொறியியல் அறிவியல் தொழில்நுடப நிறுவனத்தின் (சிபூர், ஹவுரா) தலைவராக உள்ளார்.

2015ஆம் ஆண்டில், கர்நாடக அறிவியல் மற்றும் தொழில்நுட்ப குழுமம் இவருக்கு 2014ஆம் ஆண்டிற்கான கழகத்தின் வாழ்நாள் சாதனையாளர் விருதை வழங்கியது.

மேலும் காண்க
------------

* வாட்டர்லூ பல்கலைக்கழக மக்களின் பட்டியல்

குறிப்புகள்
-----------

1. ↑  "Vasudev Kalkunte Aatre". *expert.inae.in*. 2020-02-01 அன்று மூலம் பரணிடப்பட்டது. 2020-01-10 அன்று பார்க்கப்பட்டது.
2. 1 2  "www.drdo.org". 27 December 2004 அன்று மூலம் பரணிடப்பட்டது. 5 December 2008 அன்று பார்க்கப்பட்டது.
3. ↑  Divyananda, K; Selvamurthy, W (2005). *Soaring High ; A Biography of Dr. Vasudev K. Aatre*. I.K. International Publishing House (February 16, 2005). பன்னாட்டுத் தரப்புத்தக எண்:8188237248.
4. ↑  Jan 25, Chethan Kumar | TNN | Updated; 2016; Ist, 17:20. "turban: Scientist VK Aatre gets Padma Vibhushan | Bengaluru News - Times of India". *The Times of India* (ஆங்கிலம்). 2020-01-10 அன்று பார்க்கப்பட்டது.
5. ↑  "Ex-chief of DRDO V.K. Aatre honoured".

மேலும் படிக்க
-------------

* டாக்டர் கே திவ்யானந்தா; டாக்டர் டபிள்யூ செல்வமூர்த்தி (2005). *உயரும்: டாக்டர் வி.கே ஆத்ரேவின் வாழ்க்கை வரலாறு*. புதுடெல்லி: ஐ.கே இன்டர்நேஷனல்ISBN 81-88237-24-8
**தனேசுவர் இசுவைன்** ( *Dhaneswar Swain*; பிறப்பு 18 மே 1953) ஒடிசி பாரம்பரிய இசையின் முதன்மை தாள கருவியான மர்தலா நிபுணரும் குருவும் ஆவார். இவர் தனது தாள இசையமைப்புகள் மற்றும் விரல் உத்திகள் மற்றும் ஒடிசாவின் பாரம்பரிய தாள இசைக்கருவிகளை இணைக்கும் தனி மர்தலா பாராயணம் மற்றும் குழு விளக்கக்காட்சிகளை மேம்படுத்துவதற்கான இவரது முயற்சிகளுக்கு பெயர் பெற்றவர்.  இவர் ஒடிசி மர்தலா மற்றும் ஒடிசாவின் பிற பாரம்பரிய தாளக் கருவிகளில் பயிற்சி மற்றும் ஆராய்ச்சிக்கான வாத்ய வாணி குருகுலத்தின் நிறுவனரும் ஆவார்.

வரலாறு
------

ஒடிசாவின் பூரி மாவட்டத்தில் உள்ள நகந்தாரா கிராமத்தில் சம்புநாத இசுவைன்-காஞ்சனா இசுவைன் ஆகியோருக்கு பிறந்தார். தனது மூத்த சகோதரர் பிரமபர இசுவைனிடம் மர்தலாவில் ஆரம்ப பயிற்சி பெற்றார். பின்னர் 1970 இல் உத்கல் சங்கீத மகாவித்யாலயாவில் சேர்ந்து புகழ்பெற்ற குருக்கள் சிங்காரி சியாம் சுந்தர் கர், வனமாலி மகாராணா குரு மகாதேவ் ஆகியோரிடம் பயிற்சி பெற்றார். புகழ்பெற்ற ஒடிசி நடனக் கலைஞர் சோனல் மான்சிங்குடன் ஒரு வருடம் பணிபுரிந்த பிறகு, 1979 இல், மகாவித்யாலயாவில் மர்தலா ஆசிரியராகச் சேர்ந்து மூன்று தசாப்தங்களுக்கும் மேலாக அங்கு பணியாற்றினார்.  ஓய்வுக்குப் பிறகு, பூரி மாவட்டம், பிரகோபிந்தாபூரில் உள்ள ராம்ஹரி தாஸ் ஒடிசி குருகுலத்தில் மாணவர்களுக்குக் கற்பிப்பதில் ஈடுபட்டுள்ளார்.  இளைஞர்களிடையே இந்திய பாரம்பரிய இசை மற்றும் கலாச்சாரத்தை மேம்படுத்துவதற்கான சங்கம் (SPIC MACAY) மூலம், ஒடிசி மர்தலாவை நாடு முழுவதும் உள்ள பல கல்வி நிறுவனங்களுக்கு அழைத்துச் சென்றார்.

நிகழ்ச்சிகள்
------------

இவர் 1980களிலிருந்து ஒடிசி நடனக் கலைஞர்களுடன் சேர்ந்து இசை நிகழ்ச்சிகளில் கலந்துகொண்டு, முதன்மை தாள வாத்தியக்காரராக இந்தியா முழுவதும்,அமெரிக்கா, ஜெர்மனி, ஸ்பெயின், பெல்ஜியம், டென்மார்க், நார்வே, பின்லாந்து, சீனா, சிங்கப்பூர், மலேசியா, தென் கொரியா, ஜோர்டான் மற்றும் இஸ்ரேல், துபாய் போன்ற நகரங்களுக்கு பயணம் செய்தார்.

விருதுகள்
---------

ஒடிசி இசை மற்றும் ஒடிசி மர்தாலா ஆகியவற்றில் இவர் செய்த பங்களிப்புகளுக்காக, 2008 இல் ஒடிசா சங்கீத நாடக அகாதமி விருதையும், 2013 இல் சங்கீத நாடக அகாதமி விருதையும் பெற்றார்

சான்றுகள்
---------

1. ↑  Chakra, Shyamhari (6 September 2020). "Rare honour for Odishi Mardal". *The Pioneer* (ஆங்கிலம்). 2020-12-07 அன்று பார்க்கப்பட்டது.
2. 1 2 3  "Dhaneswar Swain". *Sangeet Natak Akademi*. 7 December 2020 அன்று பார்க்கப்பட்டது.
3. 1 2  Nicodemus, Paul (10 October 2020). "Dhaneswar Swain: A Maestro of Odissi Mardal". *The Dance India* (ஆங்கிலம்). 2020-12-07 அன்று பார்க்கப்பட்டது.
4. 1 2 3  Vidyarthi, Nita (2014-02-06). "His own beat" (in en-IN). *The Hindu*. .
5. ↑  Chakra, Shyamhari (2020-11-23). "The missionary mardal maestro". *The Samikhsya* (ஆங்கிலம்). 2020-12-07 அன்று பார்க்கப்பட்டது.
6. ↑  Chakra, Shyamhari (24 January 2014). "Maestro of the 'mardal'". *The Hindu*.
7. ↑  Chakra, Shyamhari (2020-09-04). "Moment of Victory for Odissi Mardal". *The Samikhsya* (ஆங்கிலம்). 2020-12-07 அன்று பார்க்கப்பட்டது.

வெளி இணைப்புகள்
---------------

* YouTube channel of *Vadya Vani Gurukula* (containing multiple performance clips of Guru Dhaneswar Swain)

விக்கிமீடியா பொதுவகத்தில்,  
 ***தனேசுவர் இசுவைன்***   
என்பதின் ஊடகங்கள் உள்ளன.
**வஸ்தோக் 1** (*Vostok 1*, உருசியம்: *Восток-1* என்பது உலகின் முதலாவது மனித விண்வெளிப்பறப்பு ஆகும். வஸ்தோக் என்னும் சொல் ரஷ்ய மொழியில் *கிழக்கு* என்னும் பொருள் கொண்டது. இவ்விண்கலம் வஸ்தோக் 3கேஏ என்னும் ஏவுகலம் மூலம் 1961 ஆம் ஆண்டு ஏப்ரல் 12 ஆம் நாள் விண்ணில் செலுத்தப்பட்டது. சோவியத் ஒன்றியத்தினால் ஏவப்பட்ட இவ் விண்கலம் யூரி ககாரின் என்ற முதல் விண்வெளிப்பயணியை ஏற்றிச் சென்றது. முதன் முதலாக ஒரு மனிதன் விண்வெளிக்குப் பயணித்ததும், சுற்றுப்பாதையுள் நுழைந்ததும் வஸ்தோக் 1 திட்டத்தின் மூலமே ஆகும். வஸ்தோக் 1, சோவியத் விண்வெளித் திட்டத்தைச் சேர்ந்த ஏவுகணை அறிவியலாளர்களான செர்கே கொரோல்யோவ், கெரிம் கெரிமோவ் ஆகியோரால் வடிவமைக்கப்பட்டது.

பயணம்
-----

1961 ஏப்ரல் 12ல் விண்ணில் செலுத்தப்பட்ட வஸ்தோக் 1 விண்கலம் 27400 கிலோமீட்டர் வேகத்தில் சென்றது. கடல் மட்டத்திலிருந்து 327 கிமீ உயரத்தில் சென்று பூமியைச் சுற்றியது விண்கலத்தில் பயணம் செய்த யூரி சுகாரின் பூமியை ஒரு முறை வலம் வந்தார். பின்பு விண்கலத்தில் இருந்து வெளியேறி பாராசூட்டின் உதவியால் தரை இறங்கினார். இந்த விண்கலப் பயணம் 108 நிமிடத்தில் முடிந்தது. இந்த விண்கலப் பயணம் விண்வெளியில் மனிதன் உயிர்வாழ்தல் இயலும் என்று நிறுபித்தது.

இவற்றையும் காண்க
----------------

* ஆலன் செப்பர்டு
* கல்பனா சாவ்லா
* ராகேஷ் சர்மா

ஆதாரங்கள்
---------

1. ↑  கல்பனா சாவ்லா - ஏற்காடு இளங்கோ ராமையா பதிப்பகம் பக்கம் 3

வெளி இணைப்புகள்
---------------


| * பா
* உ
* தொ
வஸ்தோக் திட்டம் |
| --- |
| ஆளிலாதவை: | ஸ்புட்னிக் 4, ஸ்புட்னிக் 5, ஸ்புட்னிக் 6, ஸ்புட்னிக் 9, ஸ்புட்னிக் 10 |  |
| ஆளேற்றியவை: | வஸ்தோக் 1, வஸ்தோக் 2, வஸ்தோக் 3, வஸ்தோக் 4, வஸ்தோக் 5, வஸ்தோக் 6 |
| திட்டமிடப்பட்டவை: | வஸ்தோக் 7 - 13, வஸ்ஹோத் திட்டத்தின் பகுதியாக்கப்பட்டது. |
**வஸ்தராஜபுரம் சாஸ்தா கோவில்** தமிழ்நாடு, மயிலாடுதுறைக்கு அருகில் உள்ள வஸ்தராஜபுரம் என்ற சிறிய ஊரில் அமைந்துள்ள ஐயப்பன் கோயில். இங்கு அருள் பாலிக்கும் ஸ்ரீ தர்ம சாஸ்தா தனது இரு தேவியரான பூர்ணா புஷ்கலாம்பாளுடன் தனது பக்தர்களுக்கு அருள் பாலித்து வருகிறார். ஒவ்வொரு ஆண்டும் பங்குனி உத்திர நாளன்று இக்கோவிலில் பூஜை, பஜனை மற்றும் பிரார்த்தனை எல்லாம் மிகச் சிறப்பாக நடந்து வருகிறது.

வரலாறு
------

சுமார் 200 வருடங்களுக்கு முன்பு மயிலாடுதுறைக்கு அடுத்த குத்தாலத்தில் ராமச்சந்திர ஐயர் என்பவர் வாழ்ந்து வந்தார். தனது குல தெய்வமான வஸ்தராஜபுரம் ஐயனாரின் மீது அளவுகடந்த பக்தி கொண்ட அவருக்கு ஒருமுறை குடும்பத்தாருடன் மிகவும் அவசரான நிலையில் வெளியூர் செல்ல நேர்ந்தது. அப்படிக் கிளம்பிய அவர் வீட்டின் பின் புறக் கதவை மூடுவதற்கு மறந்துவிட்டார். வீட்டில் ஒருவரும் இல்லாத நிலையில் வீட்டுக் கதவும் திறந்தே இருந்தது.

ஒரு வாரம் கழித்து, ஒரு நாள் அப்பெரியவரின் கனவில் சாஸ்தா தோன்றி, "உன் வீட்டுக் கதவைத் திறந்தே வைத்துவிட்டு வந்திருக்கிறாயே, நானல்லவோ காவல் காத்துக் கொண்டிருக்கிறேன்" என்றார். திடுக்கிட்டு விழித்துக் கொண்ட பெரியவர் உடனடியாக வீட்டுக்கு வந்து பார்த்தார். அப்போதுதான் "தான் பின்புறக் கதவை மூடாமலே வந்துவிட்ட விஷயம் தெரிந்தது. பேச நா எழாமல், தனது உடைமைகளைக் பாதுகாத்துக் கொடுத்த ஐயனாரைக் கண்ணீர் மல்க வணங்கினார்.

இவற்றையும் பார்க்கவும்
----------------------

* ஐயப்பன்
**சுவரண் சிங்** (Sardar Swaran Singh 19, ஆகத்து 1907–30, அக்டோபர் 1994 ) இந்திய அரசியல்வாதியாகவும், நாடாளுமன்ற உறுப்பினராகவும், நடுவணரசு அமைச்சராகவும் இருந்தவர்.

பஞ்சாப் மாநிலத்தில் ஜலந்தர் மாவட்டத்தில் சங்கர் என்னும் சிற்றூரில் பிறந்தார். 
சவகர்லால் நேரு பிரதமராக இருந்த காலத்தில் நடுவணரசு அமைச்சரவையில் சேர்ந்தார். தொடர்ந்து கேபினட் அமைச்சராக 23 ஆண்டுகள் இருந்தார்.
இந்திய தொடர்வண்டித் துறை அமைச்சராகவும், உணவு மற்றும் வேளாண் அமைச்சராகவும், வெளியுறவு அமைச்சராகவும், பாதுகாப்புத்துறை அமைச்சராகவும் இருந்தார்.

ஐக்கிய நாட்டு சபைக்கு அனுப்பப்பட்ட தூதுக் குழுவில் பலமுறை தலைவராக இருந்தார்.
காமன்வெல்த் நாடுகளின் தலைவர்கள் கூட்டத்தில் துதுக் குழுவில் தலைவராக இருந்தார்.
1980 இல் பாக்கித்தான், இந்தோனேசியா, நைசீரியா ஆகிய நாடுகளுக்குச் சிறப்புத் தூதுவராகச் சென்றார். சீனா, பாக்கித்தான் ஆகிய நாட்டுத் தலைவர்களுடன் எல்லைப் பிரச்சினைகள் தொடர்பாகப் பேச்சுவார்த்தை நடத்தினார்.

1992 இல் இவருக்கு பத்ம விபூசண் விருது இந்திய நடுவணரசால் வழங்கப்பட்டது.

சான்றாவணம்
----------

1. ↑  "காப்பகப்படுத்தப்பட்ட நகல்". 2016-03-03 அன்று மூலம் பரணிடப்பட்டது. 2016-09-13 அன்று பார்க்கப்பட்டது.
**பி. எம். சிறீகண்டையா** (*Belluru Mylaraiyya Srikantaiah*; 3 சனவரி 1884- 5 சனவரி 1946) என்பவர் இந்தியாவைச் சேர்ந்த கன்னட எழுத்தாளர், நூலாசிரியர், மொழிப்பெயர்ப்பாளர் மற்றும் பேராசிரியர் ஆவார். இவர் நவீன கன்னட இலக்கியத் தந்தை எனக் கருதப்படுகிறார். இவர் அறுபதுக்கும் மேற்பட்ட ஆங்கிலக் கவிதைகளை கன்னட மொழிக்கு மொழிப்பெயர்த்தார். 'கன்னடத பாவூடா' என்ற கவிதையில் கன்னடக் கொடி அல்லது கன்னடப் பதாகை என்னும் கருத்தாக்கத்தை வெளிப்படுத்தினார்.

பிறப்பும் படிப்பும்
-------------------

கருநாடகா மாநிலம் தும்கூர் மாவட்டத்தில் சம்பிக் என்னும் ஊரில் பிறந்தார். சிறீரங்கப்பட்டனம், மைசூர் ஆகிய இடங்களில் கல்வி பயின்று, பெங்களூருவில் உள்ள கல்லூரியில் இளங்கலைப் பட்டமும் சென்னைக் கல்லூரியில் முதுவர் பட்டமும் பெற்றார்.

பேராசிரியராக
------------

பி. எம். சிறீகண்டையா, மைசூர் மகாராசா கல்லூரயில் விரிவுரையாளராகச் சேர்ந்து 25 ஆண்டுகள் தொடர்ந்து பணி ஆற்றினார். பின்னர் பெங்களூருவில் சென்ட்ரல் கல்லூரியிலும் வேதரன்ய கல்லூரியிலும் பணி செய்தார். மைசூர் பல்கலைக் கழகத்தில் மதிப்புறு பேராசிரியராக இருந்தார்.

படைப்புகள்
----------

* கடாயுத்த நாடகம்
* அஸ்வத்தாமன்
* ஒங்கன சுகலு

### மொழிப்பெயர்ப்புகள்

* ஆங்கில கீத்தகலு(1921)
* லீட் கைன்ட்லி லைட்
* குறள் (1940)
* சிலப்பதிகாரம்

### இலக்கியத் திறனாய்வுகள்

* கன்னடிகரிகே ஒல்லேயே சாகித்யா
* கன்னட கைப்பிடி (கன்னட இலக்கிய வரலாறு)

மேற்கோள்
--------

1. ↑
2. ↑
3. ↑
**ஈரேழ்வரிப்பா** (sonnet) ஐரோப்பாவில் உருவான கவிதை வடிவங்களில் ஒன்று. 13ம் நூற்றாண்டில் தற்போது கொண்டிருக்கும் வடிவைப் பெற்றது. இவ்வகைக் கவிதைகள் பதினான்கு வரிகளையும் மாற்றக்கூடாத ஒலி இயைபு விதிமுறைகளையும், உள்ளமைப்பையும் கொண்டுள்ளன. சோனட் கவிதைகளின் மரபுகள் காலஓட்டத்தில் மாறியுள்ளன. சானட் எழுதுவோர் "சானடியர்கள்" என்று அழைக்கப்படுகிறார்கள். வில்லியம் ஷேக்ஸ்பியர் இவர்களுள் மிகவும் புகழ் பெற்றவர். தற்கால ஆங்கில சானட்டின் வடிவமுறைகள் உருவாக்கியவர் இவரே.

தற்கால ஆங்கில சானட்டில் 14 வரிகள் உள்ளன. ஓவ்வொரு வரியிலும் பத்து அசைகள் உள்ளன. ஆங்கில சானட்டுகள் அயாம்பிக் பெண்டாமீட்டர் எனப்படும் குறில்-நெடில் ஈரசைச் சீர்வரிசை முறையை பயன்படுத்தி எழுதப்படுகின்றன. இவ்வகையில் எழுதப்படும் வரிகளைப் படிக்கும் போது அசைகளை ஒன்றை விட்டு ஒன்று அழுத்திப் படிக்க வேண்டும். சானட்டின் பதினான்கு வரிகளில் பின்வரும் ஒலி இயைபு முறை பயன்படுத்தப்படுகிறது - அ-ஆ-அ-ஆ, இ-ஈ-இ-ஈ, உ-ஊ-உ-ஊ, எ-எ; எடுத்துக்காட்டாக ஷேக்ஸ்பியரின் 116வது சானட் கீழே கொடுக்கப்பட்டுள்ளது.

  

Let me not to the marriage of true minds (அ)  

Admit impediments, love is not love (ஆ)\*  

Which alters when it alteration finds, (அ)  

Or bends with the remover to remove. (ஆ)\*  

O no, it is an ever fixéd mark (இ)\*\*   

That looks on tempests and is never shaken; (ஈ)\*\*\*  

It is the star to every wand'ring bark, (இ)  

Whose worth's unknown although his height be taken. (இ)\*\*\*  

Love's not time's fool, though rosy lips and cheeks (உ)  

Within his bending sickle's compass come, (ஊ)\*  

Love alters not with his brief hours and weeks, (உ)  

But bears it out even to the edge of doom: (ஊ)\*  

If this be error and upon me proved, (எ)\*  

I never writ, nor no man ever loved. (எ)\*

வெளி இணைப்புகள்
---------------

* *Sixty-Six: The Journal of Sonnet Studies*
* சமகாலத்தில் சோனட்கள் பரணிடப்பட்டது 2010-10-18 at the வந்தவழி இயந்திரம்
* Sonnets.org
**சுவரன் லதா** (Swaranlata ) (பிறந்தது:1938 நவம்பர் 19) இவர் இந்திய பஞ்சாபின் இலைலா மாவட்டத்திலுள்ள ஜார்கன் வாலா என்ற இடத்தில் பிறந்த முன்னாள் பஞ்சாபி பாடகர் ஆவார்.   இவர் நாட்டுப்புறம் மற்றும் இணைப் பாடலகளை பாடினார். *லாய் டி மேய் காலியன் பாகன் டி மெஹந்தி*, *முன் விச் பாபி தே*, *நந்த் புர்கியன் பேவ்* போன்ற பாடல்களுக்காக இவர் அறியப்படுகிறார்.  கர்னைல் கில்,  முகமது சாதிக், திதார் சந்து, குர்ச்சரன் பொஹ்லி, ரமேஷ் ரங்கீலா, ஜகத் சிங் ஜாகா, தலீப் சிங் தீப்  மற்றும் மகேந்திர கபூர் உள்ளிட்ட அவரது காலத்தின் ஒவ்வொரு பஞ்சாபி பாடகருடனும் இவர் பாடியுள்ளார். இவரது பெரும்பாலான பதிவுகள் கரம்ஜித் துரியுடன் காணப்படுகின்றன. இவருடன் அவர் நீண்ட காலம் நேரடி நிகழ்ச்சிகளில் இணைந்து நிகழ்த்தியுள்ளார். 

பஞ்சாபின் அரசியல் சூழ்நிலைகள் காரணமாக, இவர் 1988 இல் நேரடி நிகழ்ச்சிகளை செய்வதை நிறுத்திக் கொண்டார். இவரது கடைசி நிகழ்ச்சி தில்வான் என்ற இடத்தில் இருந்தது.

மேற்கோள்கள்
-----------

1. 1 2  "'ਨੀਂ ਲੈ ਦੇ ਮਾਏ ਕਾਲਿਆਂ ਬਾਗਾਂ ਦੀ ਮਹਿੰਦੀ' ਵਾਲੀ ਸਵਰਨ ਲਤਾ". 4 மே 2015 அன்று மூலம் பரணிடப்பட்டது. 2 May 2015 அன்று பார்க்கப்பட்டது.
2. ↑  "Swaran Lata". AllMusic. 4 May 2015 அன்று பார்க்கப்பட்டது.
3. ↑  "Thamle De Kol Kol Di (Karamjit Dhuri & Swaran Lata) Old Punjabi Duet". யூடியூப். 13 March 2011. 4 May 2015 அன்று பார்க்கப்பட்டது.
4. ↑  "Rakheya Deyor Kuwara (Karnail Gill & Swaran Lata) Old Punjabi Duet". YouTube. 20 September 2013. 4 May 2015 அன்று பார்க்கப்பட்டது.
5. ↑  "Kurti Mal Mal Di (Daleep Singh Deep & Swaran Lata)". YouTube. 24 September 2013. 4 May 2015 அன்று பார்க்கப்பட்டது.
**சுவரணை விளம்பரப் பலகை** (billboard) (ஐக்கிய இராச்சியத்தில், பொதுநலவாய நாடுகளில் "hoarding") என்பன வெளியிடங்களில் போக்குவரத்து மிகுந்த சாலையோரங்களில் விளம்பரப் படுத்துவதற்காக எழுப்பப்படும் பெரிய சுவரணைய சட்டங்களாகும். இவற்றால் அந்த வழியே செல்லும் நடைபாதை பயனர்கள், ஓட்டுனர்களின் கவனத்தை ஈர்க்குமாறு விளம்பரப்படுத்த முடிகிறது. மிகப்பெரிய அளவில் வெளிப்படுத்துவதாலும் நகைச்சுவையான வாசகங்கள், கேலிச்சித்திரங்கள் மூலமாக பார்வையாளர்களின் கவனத்தை ஈர்க்க முடிவதாலும் சந்தைப்படுத்தும் முயற்சிகளில் இவ்வழிக்கு தனித்தன்மை உள்ளது. பிளாக்சு போர்ட் எனப்படும் பாலிவினைல் பலகைகளில் எண்ம ஒளிப்படக்கருவிகள் மூலம் எடுத்த காட்சிகளும் கணினி உதவியுடன் வடிவமைத்த காட்சிகளும் மிகுந்த காட்சித்திறனுடன் வெளிப்படுத்தப் படுவதால் ஈர்ப்பு கூடுதலாக உள்ளது. வண்ணமிகு மின்விளக்குகளும் இவற்றிற்கு மெருகூட்டுகின்றன. 

விளம்பர பலகைகளினால் விபத்துக்கள் கூடுதலாக நிகழ்கின்றன என்ற கருத்து வலுத்து வருகிறது. இருப்பினும், போக்குவரத்து விபத்துகளுக்கும் விளம்பர பதாகைகளுக்கும் உள்ள தொடர்பை ஆய்வுசெய்தபோது ஓட்டுநர்கள் தாங்கள் முக்கியமான நேரத்தில் விளம்பரங்களால் கவனம் சிதறியதாக ஏற்றுக் கொள்ள மறுக்கின்றனர் என தெரிய வந்தது. மாறுகின்ற செய்திகள் தாங்கிய விளம்பரப் பலகைகளின் அண்மையில் இந்தக் குறைபாடுகளுடனேயே எடுக்கப்பட்ட ஓர் ஆய்வில் அங்கு கூடுதலாக விபத்துக்கள் நேர்ந்துள்ளதைக் கண்டறிந்துள்ளனர். இதேபோன்ற நிகழ்தகைவை இலத்திரனியல் விளம்பரப் பலகைகளின் அண்மையிலும் கண்டறிந்துள்ளனர். ஆனால் நெடுந்தொலைவுப் பயணங்களில், அடுத்தடுத்து ஊர்களே இல்லாத பாதைகளில், விளம்பரப் பலகைகள் ஓட்டுநரின் சோர்வுணர்ச்சிக்கு மாற்றாக அமைகின்றன. ஒரே போன்ற சாலைக்காட்சியை பார்த்து சலித்த கண்களுக்கு புத்துணர்ச்சி ஊட்டுவனவாக உள்ளன.

  

சுவரொட்டிகள் மற்றொரு சந்தைப்படுத்தல் மற்றும் விளம்பர வழியாகும். இவை பெரும்பாலும் குடியிருப்புப் பகுதிகளிலும் வணிகப் பகுதிகளிலும் சிறு, கிளை சாலைகளில் பயன்படுத்தப்படுகின்றன. சுவரொட்டிகள் ஒரே பார்வையில் படிக்குமளவில் சிறிய அளவில் அமைந்திருக்கும். இவை வணிக விளம்பரங்களை விட செய்திகள், சந்திப்புகள் போன்ற தகவல்களை விளம்பரப்படுத்துமுகமாக பயன்படுத்தப்படுகின்றன.

வரையப்பட்ட விளம்பரப் பலகைகள்
----------------------------

பிற விளம்பரப் பலகை வகைகள்
-------------------------

விளம்பரப் பலகை வைக்கத்தக்க இடங்கள்
----------------------------------

காட்சி,சூழலியல் மற்றும் பண்பாட்டுக் கவலைகள்
-------------------------------------------

### சாலை பாதுகாப்பு

### கட்டுப்பாடு சட்டங்கள்

மேற்சான்றுகள்
-------------

1. ↑  Cairney, P. & Gunatillake, T. (2000). Does roadside advertising really cause crashes? Paper presented at the Road Safety: research, enforcement and policy. Brisbane, Australia.
2. ↑  Farbry, J. Wochinger, K. Shafer, T. Owens, N. & Nedzesky, A. (2001). Research review of potential safety effects of electronic billboards on driver attention and distraction. Washington, DC: Federal Highway Administration
3. ↑  Wallace, B. (2003). Driver distraction by advertising: genuine risk or urban myth? Municipal Engineer, 156, 185–190.
4. ↑  Koekemoer, Ludi; Steve Bird (2004). *Marketing Communications*. Juta and Company Limited. பக். 71. பன்னாட்டுத் தரப்புத்தக எண்:0-7021-6509-3. .

வெளியிணைப்புகள்
---------------

|  |  |
| --- | --- |
|  | The Wikibook *Marketing* மேலதிக விவரங்களுள்ளன: ***சந்தைப்படுத்தல்*** |
**புதுக்குடியிருப்பு மத்திய கல்லூரி** இலங்கையின் வடக்கே முல்லைத்தீவு மாவட்டத்தின் வன்னித் தொகுதியில் புதுக்குடியிருப்பு என்னும் பிரதேசத்தின் பழமையானதொரு பாடசாலை ஆகும்.

பாடசாலை வரலாறு
--------------

புதுக்குடியிருப்பு வாழ் மக்களின் உதவியுடன் சைவ வித்திய விருத்தி சங்கத்தினால் அன்றைய காலப்பகுதியில் இந்தப் பாடசாலை நிறுவப்பட்டது. அன்று அதன் பெயர் சிறி சுப்பிரமணிய வித்தியாசாலை. இப்பாடசாலையின் முதல் தலைமை ஆசிரியராக விளங்கியவர் மு. நேசரத்தினம் என்பவர். அப்போது ஆண்டு ஒன்று தொடக்கம் பத்து வரையிலான வகுப்புகளே இருந்தன. அவரைத் தொடர்ந்து நமசிவாயம், சின்னத்துரை ஆகியோர் அதிபர்களாகப் பணியாற்றினர். சின்னத்துரையின் காலத்தில் முதன் முதலில் கல்லால் அமைக்கப்பட்ட கட்டடம் அமைக்கப்பட்டது. இவரைத் தொடர்ந்து தங்கராசா என்பவர் அதிபராகப் பணியேற்றார். இவரின் காலத்தில் மகாவித்தியாலமாக தரமுயர்த்தப்பட்டது. அதன் பின் பணியாற்றிய கு. வி. செல்லத்துரையின் முயற்சியால் புதிய அறிவியல் ஆய்வுகூடமும் புதிய கட்டிடங்களும் உருவாக்கப்பட்டன. இவருக்கு பின் வேலுப்பிள்ளை, அரியரத்தினம் ஆகியோர் அதிபர்களாக கடமையாற்றினர்கள்.

வளர்ச்சி
--------

1966ம் ஆண்டு உயர்தர பரீட்சை எழுதிய மரியாம்பிள்ளை என்ற மாணவர், கலைப்பிரிவில் சித்தியடைந்து முதல் முதலாக பல்கலைக்கழகத்திற்குத் தெரிவாகி கல்லூரிக்குப் பெருமை சேர்த்தார். 1974 கல்லூரியின் அதிபர் பொறுப்பை ஏ. கே மகாலிங்கம் பெற்றார். இவருடைய காலத்தில் விஞ்ஞானப் பிரிவு இணைக்கப்பட்டது. இவரின் காலத்தில்தான் மருத்துவம், வர்த்தகத் துறைகளில் மாணவர்கள் பல்கலைக்கழகத்திற்கு அனுமதி பெற்றனர்.

இதன் பின் கல்லூரி கொத்தணிப் பாடசாலையாக தரமுயர்த்தப்பட்டு அதன் அதிபராக ச. நாகரத்தினம் பொறுப்பெடுத்து கொண்டார். இவரின் பின் கல்லூரியின் அதிபராக பி.கே சிவலிங்கம் பொறுப்பெடுத்து கொண்டார். இவர் கல்வி மட்டும் இல்லாமல் துறைசார்ந்த ஏனைய அம்சங்களையும் மாணவர்களுக்கு அறிமுகப்படுத்தினார். அத்தோடு மத்திய கல்லூரியாகவும் தரமுயர்த்தப்பட்டது. ஈழப்போரின் போது வவுனியாவில் காமினி ஒருங்கிணைக்கப்பட்ட பாடசாலையாக இயங்கி வந்தது. போரின் போது முற்றாக சேதமடைந்த இக்கல்லூரியில் புலம்பெயர் பழைய மாணவர்களும் சமூகமும் இணைந்து கல்லூரிக்குப் பொன்விழா மண்டபம், நூலகம், ஆய்வுகூடம், மாடிக் கட்டிடம் ஆகியன அமைக்கப்பட்டன. இப்பாடசாலை இப்போது தன்னுடைய சொந்த இடத்தில் இயங்கி வருகிறது. இப்போது கல்லூரியின் அதிபராக சி. சுப்ரமணியேசுவரன் இருந்து வருகின்றார்.

அதிபர்கள்
---------

* திரு.மு.நேசரத்தினம்
* திரு.நமசிவய
* திரு.சின்னத்துரை
* திரு.தங்கராசா
* திரு.கு.வி.செல்லத்துரை
* திரு.அ.க.மகாலிங்கம்
* திரு.ச.நாகரத்தினம்
* திரு.பொ.க.சிவலிங்கம்
* திரு.சி.சுப்பிரமனியேஸ்வரன்
* திரு.சி.ரவீந்திரராசா
* திரு.சி.நேவிட் ஜீவராசா

மேற்கோள்கள்
-----------

1. ↑  புதுக்குடியிருப்பு மத்திய கல்லூரி இணையதளம்
[*தொடர்பிழந்த இணைப்பு*]
**புதுக்கோட்டை**, தமிழ் நாட்டின் அரியலூர் மாவட்டத்தில் உள்ள அரியலூர் தாலுகாவை சேர்ந்த ஒரு கிராமமாகும். இந்த கிராமத்தில் 2001 ஆம் ஆண்டுவரை 1856 பேருடன் கூடிய சிறிய குடியேற்றத்தை ஏற்படுத்தியது. இந்த கிராமம் திருச்சிராப்பள்ளி மாவட்டம், தஞ்சாவூர் மாவட்டம் மற்றும் அரியலூர் மாவட்ட எல்லையின் அருகில் அமைந்துள்ளது. 

புதுக்கோட்டை கிராமம் 1947 ல் நிறுவப்பட்ட கிராம பஞ்சாயத்து நிர்வாகத்தால் நிர்வகிக்கப்படுகிறது.2011 ஆம் ஆண்டு வரை, இக்கிராமமானது 2.62 சதுரகிமீ பகுதியை உள்ளடக்கியது மற்றும் 2,902 மக்கள்தொகையினை கொண்டது. கிராமத்திற்கு செல்லும் போக்குவரத்து வழிவகை சாலைகள் ஆகும். அருகாமையிலுள்ள துறைமுகம் 125 கிமீ, அருகிலுள்ள விமான நிலையம் 47 கிமீ தூரங்களில் உள்ளன்.

புதுக்கோட்டை கிராமம் தென்னிந்திய, ரோமன் கத்தோலிக்க மற்றும் தமிழ்நாடு எவாஞ்சலிக்கல் லூதரன் திருச்சபை போன்ற பல்வேறு அமைச்சுக்களால் மூன்று கிறித்துவ தேவாலயங்கள் கிராமத்தினை சுற்றி கட்டப்பட்டுள்ளது. கிறித்துவம் மிகவும் பிரபலமாக உள்ளது. இங்கே ஒரு சிறிய கோவில் தமிழ் இந்து மக்களால் கட்டப்பட்டது.

இந்த கிராமமானது வளமான காவேரி டெல்டாவின் ஒரு பகுதியாகும். வேளாண் மற்றும் மீன் வளர்ப்பு இந்த கிராமத்தின் முக்கிய தொழில். புதுக்கோட்டை கிராமத்தில் உள்ள வேளாண்மைத் துறையின் முக்கிய அவுட்சோர்ஸ் அரிசி, கரும்பு, காய்கறிகள், பருப்பு மற்றும் பழங்கள்

புவியியல்
---------

புதுக்கோட்டை கிராமம் தமிழ்நாடு மாநிலத்தில் அரியலூர் மாவட்டத்தில் உள்ள ஒரு கிராம பஞ்சாயத்து ஆகும். இது கொல்லிடம் ஆற்றின் கரையில் அமைந்துள்ளது.

பள்ளிகள்
--------

புதுக்கோட்டை கிராமத்தில் இரண்டு பள்ளிகள் உள்ளன

* யூனியன் கிரிஸ்துவர் மத்திய பள்ளி
* செயின்ட் மேரியின் ஆரம்ப பள்ளி

மருத்துவமனைகள்
--------------

* ஆர்.சி. நர்சிங் ஹோம் ரோமன் கத்தோலிக்கர்களால் கும்பகோணம் டையசிஸால் பராமரிக்கப்படுகிறது.

மக்கள் தொகை
-----------

2001 ஆம் ஆண்டு மேற்கொள்ளப்பட்ட மக்கள் தொகை கணக்கீட்டின்படி புதுக்கோட்டை கிராமத்தில் 895 ஆண்களும் 963 பெண்களுமாக மொத்த மக்கள் தொகை 1858 ஆகும்

மேற்கோள்கள்
-----------

1. ↑  Primary Census Abstract, Directorate of Census Operations-Tamil Nadu பரணிடப்பட்டது 2009-04-16 at the வந்தவழி இயந்திரம்
Badminton playerவார்ப்புரு:SHORTDESC:Badminton player
**நித்யா கிரிஷிந்தா மகேசுவரி கோர்வா** (*Nitya Krishinda Maheswari Korwa*) (பிறப்பு: திசம்பர் 16, 1988) இந்தோனேசியவைச் சேர்ந்த முன்னாள் இறகுப்பந்தாட்ட வீராங்கனை ஆவார். இவர் ஜெய ராயா ஜகார்த்தாவுடன் இணைந்து விளையாடிய. இரட்டையர் போட்டியில் நிபுணத்துவம் பெற்றவர். 2011 தென்கிழக்கு ஆசிய விளையாட்டுப் போட்டிகளிலும், 2014 ஆசிய விளையாட்டுப் போட்டிகளிலும் பெண்கள் இரட்டையர் தங்கப் பதக்கங்களை வென்றார்.

மகேசுவரி 2009 உலக வாகையாளர் போட்டியில் பங்கேற்றார். அதில் இவர் கிரேசியா பாலியுடன் இணைந்து பெண்கள் இரட்டையர் பிரிவில் 9வது இடத்தைப் பிடித்தார். 2011-இல், தென்கிழக்கு ஆசிய விளையாட்டுப் போட்டியில் அன்னேக் பெய்ன்யா அகஸ்டினுடன் இணைந்து தங்கப் பதக்கம் வென்றார்.  2014 ஆம் ஆண்டு ஆசிய விளையாட்டுப் போட்டியில் பாலியுடனான மகளிர் இரட்டையர் தங்கப் பதக்கத்தையும் வென்றார். 

2015 கொரியா ஓபனில் கிரேசியா பாலியுடன் இணைந்து தனது முதல் சூப்பர்சீரிஸ் பட்டத்தை வென்றார். 

2016-இல், இவரும் அவரது கூட்டாளியான கிரேசியா பாலியும் பிடபிள்யுஎப் சூப்பர்சீரிஸ் இறுதிப் போட்டிக்கு தகுதி பெற்றனர். இருப்பினும், மகேசுவரிக்கு திட்டமிடப்பட்ட முழங்கால் அறுவை சிகிச்சையின் காரணமாக அவர்கள் போட்டியில் இருந்து விலகினர். மேலும் அவர்களின் இடத்திற்கு விவியன் ஹூ மற்றும் வூன் கே வெய் ஆகியோர் மாற்றப்பட்டனர்.

சொந்த வாழ்க்கை
--------------

மகேசுவரி ஒரு பப்புவான் தந்தைக்கும் ஒரு சாவகத் தாய்க்கும் பிறந்தார். இவரது தந்தை பானுஸ் கோர்வா ஒரு முன்னாள் தேசிய கால்பந்து வீரர் ஆவார். அவர் அரேமா மலங் கால்பந்து அணிக்காக விளையாடியுள்ளார். இவரது உறவினர் லிசா ரம்பேவாஸ் ஒரு பிரபலமான பலு தூக்கும் வீரரும் 2 முறை ஒலிம்பிக் வெள்ளிப் பதக்கம் வென்றவருமாவார். லிசாவின் தந்தையான இவரது மாமாவும் ஒரு பலு தூக்கும் வீரராவர்.

சான்றுகள்
---------

1. ↑  "Biodata Atlet: Nitya Krishinda Maheswari Korwa". *jayaraya.org* (இந்தோனேஷியன்). PB Jaya Raya. Archived from the original on 28 ஜூன் 2021. 28 June 2021 அன்று பார்க்கப்பட்டது.CS1 maint: unfit url (link)
2. ↑  "(SEA Games) Anneke/Nitya Raih Emas Ganda Putri". Badminton Association of Indonesia. Archived from the original on 15 ஜனவரி 2019. .
3. ↑  "Lady shuttlers win gold at Games, after 36 years". The Jakarta Post. .
4. ↑  "Greysia Polii & Nitya Krishinda Maheswari win first Superseries title at Korean Open". YONEX. Archived from the original on 3 அக்டோபர் 2015. .
5. ↑  "At Least, Three Badminton Players Withdraw from Dubai SSF 2016". Badminton Noise. Archived from the original on 23 மார்ச் 2017. .
6. ↑  Febriyanti, Imelda (2 October 2015). "Couple: Nitya Buka-bukaan Tentang Dirinya dan Greysia (II)". *bola.com* (இந்தோனேஷியன்). 9 January 2016 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***commons:Category:Nitya Krishinda Maheswari***   
என்பதின் ஊடகங்கள் உள்ளன. 

* BWF World Ranking
சேவை மறுப்புத் தாக்குதல் குறித்த வரைபடம்
**சேவை மறுப்புத் தாக்குதல்**(ஆங்கிலம்: Denial of Service attack, DoS attack, Distributed Denial of Service, DDoS attack) என்கிற சொற்றொடர் கணினியியலில், ஒரு கணினியோ(பெரும்பாலும் வழங்கிக்கணினி) அல்லது வலையமைப்போ(Network) தரும் சேவையை(Service)/வளங்களை(Resource) அதன் உண்மையான பயனர்கள் அணுகாவண்ணம் முடக்க மேற்கொள்ளப்படும் தீய முயற்சியாகும். இந்த முயற்சியை செய்பவர் பல்வேறு காரணங்களுக்காக இதைச் செய்தாலும், பொதுவான நோக்கம் ஒரு கணினியோ அல்லது வலையமைப்போ தரும் சேவைகளை தற்காலிகமாகவோ அல்லது சேவை தரும் நிறுவனம் இதைக் கண்டறிந்து நீக்கும் வரையோ இடைமறிப்பது அல்லது முழுவதுமாக தடுத்து நிறுத்துவதே ஆகும். பெரும்பாலும் இதுபோன்ற தாக்குதல் பிரபலமான, அதிக நெரிசலுடைய(Web Traffic, Network Traffic) வலையமைப்பிலோ, கணினியிலோதான் மேற்கொள்ளப்படும். 

வழங்கிக் கணினிக்கு தொடர்ச்சியான, பொய்யான சேவை கோரிக்கைகளை அனுப்பி அதை ஓய்வில்லாது இயங்கச்செய்து, அதன் வளங்களை வீண்டிப்பதன் மூலம் அதன் உண்மையான பயனர்களுக்கு அதன் சேவை கிடைக்காமல் செய்யப்படுகிறது.

உதாரண விளக்கம்
--------------

மாணவர்களின் தேர்வு முடிவுகள் வெளியாகும் போது, அதிகமானோர் பலதரப்பட்ட இடங்களில் இருந்தும் தேர்வு முடிவினை தரும் இணைதளத்தை அணுகுவர். ஒரே நேரத்தில் ஆயிரக்கணக்கானோர், லட்சக்கணக்கானோர் குறிப்பிட்ட ஒரு இணையதளத்தை அணுகும்போது சேவைப் பளு காரணமாக அந்த இணையதளம் தரும் சேவை தாமதப்படும் அல்லது வழங்க முடியாமலே கூட போகும். இது போன்ற ஒரு நிலைமையை தீய எண்ணத்தோடு செயற்கையாக உருவாக்குவதே சேவை மறுப்புத் தாக்குதல்.

அறிகுறிகள்
----------

* தரவு பரிமாற்றம், இணையதளங்களை அணுகுதல் போன்றவற்றில் ஏற்படும் வழக்கத்திற்கு மாறான தாமதம்.
* இணையதளத்தையோ அல்லது அதன் சேவையையோ அணுக முடியாமை
* இணைய இணைப்பு துண்டிக்கப்படுதல்
* சரியான காரணமின்றி வழங்கிக் கணினிகளுக்கு வழக்கத்திற்கு மாறாக மிக அதிக எண்ணிக்கையில் சேவை கோரிக்கைகள் வருதல்

முன்னெச்சரிக்கை மற்றும் தடுப்பு நடவடிக்கைகள்
--------------------------------------------

தாக்குதலைக் கண்டறிதல், உண்மையான மற்றும் பொய்யாக உருவாக்கப்பட்ட சேவை நெரிசலை இனம்பிரித்து வடிகட்டல், தாக்குதலை சமாளிக்கும் சரியான பதிலீட்டு கருவிகளான தீச்சுவர்(Firewall), திசைவி(Router), பிணைய நிலைமாற்றி(Switch) போன்றவற்றைப் பயன்படுத்துதல் முதலான நடவடிக்கைகள் மூலம் கட்டுப்படுத்தலாம்.
**சேவை உட்கட்டுமானம்** (*Infrastructure as a Service*) என்பது வன்பொருள் உட்பட அனைத்துச் சேவைகளையும் கொளுவுக்கணிமை கொள்கைகளை பயன்படுத்தி வழங்கப்படும் சேவை ஆகும். இது வட்டு சேமிப்பு மற்றும் மெய்நிகர் சேவையகத்தை உள்ளடக்கியது.

அறிமுகம்
--------

பெரும்பாலான கொளுவுக்கணிமை முறையில், சேவை வழங்குநர் கணிப்பொறி, மெய்நிகர் சேவை, வட்டு சேமிப்பு மற்றும் பல வளங்களை உடன் வழுங்குகின்றனர். 

அவ்வாறு வழங்கப்படும் மெய்நிகர் கணினிகளில் Xen அல்லது KVM அல்லது நிகரான மெய்நிகராக்கிகளை (ஹைப்பர்வைசர்களை) பயன்படுத்துகின்றனர். இவ்வாறான பல்லாயிரக்கணக்கான மெய்நிகராக்கிகளை மேலாண்மை செய்ய தேவையான சேவைகளையும், சேவை உள்கட்டுமானம் வழங்குகிறது. அதுமட்டுமின்றி இவ்வாறு மெய்நிகராக்கம் செய்யும் படிமங்களை உலாவுவதற்கான தனி நூலக வசதி (virtual machine image library) மற்றும் கோப்புகளை பதிவு செய்யும் வசதி, ஐபி முகவரி, மென்பொருட்கள் என அனைத்து வசதிகளையும் இச்சேவை உள்ளடக்கியது ஆகும்.

சேவை வழங்குநர்
--------------

அமேசான் EC2, அமேசான் S3, இராக்ஸ்பேஸ், கூகிள் கம்ப்யூட் இஞ்சின் போன்ற முன்னணி கொளுவுக்கணிமை விற்பனையாளர்கள் இந்த சேவையில் ஆதிக்கம் செலுத்துகிறார்கள்.

மேலும் பார்க்க
--------------

* ஓப்பன்ஸ்டேக், சேவை உட்கட்டுமானத்திற்கான (IaaS) மேகக் கணிமை திட்டம்.

குறிப்புகள்
-----------

* மேகக் கணிமை பற்றிய வலைப்பூவிலிருந்து மீட்கப்பட்டது.
**தாரா கல்யாண்** (*Thara Kalyan*) (1 நவம்பர், 1967 ) ஓர் இந்தியப் பாரம்பரிய நடனக்கலைஞரும், மலையாளத் திரைப்பட நடிகையுமாவார். இவர் மலையாளத் திரைப்படங்கள், தொலைக்காட்சி திரைப்படங்கள், தொலைக்காட்சி நாடகத் தொடர்கள் போன்றவற்றில் நடித்து வருகிறார். பரதநாட்டியம், மோகினியாட்டம், குச்சிப்புடி ஆகியவற்றில் தொழில்முறை நடனக் கலைஞராகவும் உள்ளார். இவர் தூர்தர்ஷனின் மோகினியாட்ட 'ஏ உயர்தர'க் கலைஞராவார்.

*அம்மா* (ஓ. என். வி. குறுப்பு), *கருணா* (குமரன் ஆசான்), *பூதப்பாட்டு*, *யசோதரா*, *அனார்கலி* போன்ற கருப்பொருள்களில் இவரது மோகினியாட்டப் படைப்பாற்றலில் முதன்மையானவராக அறியப்படுகிறார். "தாத்ரி குட்டி" என்ற இவரது சமீபத்திய படைப்பு மோகினியாட்டத்தின் வரலாற்றில் முதன்முதலில் வலுவான பெண்ணை சித்தரித்து, துணிச்சலுடன் குரல் எழுப்பியது. இவர், திருவனந்தபுரத்தில் ஒரு நடன நிறுவனத்தை நடத்தி வருகிறார்.

சொந்த வாழ்க்கை
--------------

மலையாளத் திரையுலகில் துணை வேடங்களில் நடித்து வரும் சுப்பலட்சுமி - கல்யாணகிருஷ்ணன் தம்பதியினருக்கு ஒரு கேரள ஐயர் குடும்பத்தில் பிறந்தார்.  2017இல் இறந்த இவரது கணவர் இராஜாராம் தொலைக்காட்சித் தொடர்களில் சிறு வேடங்களில் நடித்து வந்தார். மேலும் நகர உள்ளூர் தொலைக்காட்சியில் நிரல் ஆசிரியராகவும், உள்ளூர் மேடை நிகழ்ச்சியில் நடன இயக்குனராகவும் இருந்தார்.  தாராவும் ஒரு நிகழ்ச்சித் தொகுப்பாளராக இருக்கிறார். மேலும் தூர்தர்ஷனில் சில திட்டங்களை தொகுத்துள்ளார். கைரளி தொலைக்காட்சியில் உண்மைநிலை நிகழ்ச்சியான "பாட்டுருமாள்" என்ற நிகழ்ச்சியின் நடுவராகவும் இருந்துள்ளார். இவர் அழகுப் போட்டியிலும் வென்றுள்ளார். 1983 ஆம் ஆண்டில் "மிஸ் திருவனந்தபுரம்" பட்டத்தைப் பெற்றார்.

மேற்கோள்கள்
-----------

1. ↑  "Thara Kalyan". 2 June 2016 அன்று பார்க்கப்பட்டது.
2. ↑  "Mothers deserve all honour: artiste - KERALA". The Hindu. 2011-05-09. 2016-06-02 அன்று பார்க்கப்பட்டது.
3. ↑  www.colorvibes.in (2013-09-04). "Chatting with Dr Thara Kalyan; The dancer, actress and teacher". Pravasi Express. 2016-06-02 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் Thara Kalyan
13.Nxd5. என்ற நகர்த்தலால் வெள்ளைக்கு சிப்பாய் பரிசாகக் கிடைக்கிறது

சதுரங்க விளையாட்டில் **உரூபின்சிடென் பொறி** (*Rubinstein Trap*) என்பது பிரபலமான திறப்பு ஆட்டமான இராணியின் பலியாட்டம் நிராகரிப்பு, பாரம்பரிய ஆட்டம் வகையில் தொடக்க நிலையில் விரிக்கப்படும் வலையாகும். கருப்பு ஆட்டக்காரர் தன் பின்வரிசையில் சிக்கிக்கொள்ளும் இராணியைக் காப்பாற்ற ஒரு சிப்பாயை இழக்க வேண்டிய நிலை வெள்ளை ஆட்டக்காரரால் உருவாக்கப்படுகிறது. கருப்புச் சிப்பாயின் பாதுகாப்பில் நிற்கும் சிப்பாயை வெள்ளை ஆட்டக்காரர் Nxd5 என்று ஆடி குதிரையை பலி கொடுக்கிறார். கருப்பு ..cxd5 என்று விளையாடி பலியை ஏற்றுக்கொண்டால் வெள்ளை ஆட்டக்காரர் Bc7 என்று விளையாடி, கருப்பு இராணியின் கதையை முடித்து விடுவார். எனவே பலியாக வந்த குதிரையைக் கைப்பற்றாமல் கருப்பு தன் சிப்பாயை இழக்கிறார்.

வரலாறு
------

அகிபா உரூபின்சிடென் என்ற சதுரங்க வீரரின் பெயரால் அழைக்கப்படும் இப்பொறியில் அவர் இரண்டு முறை விழுந்து எழுந்திருக்கிறார். 1928 ஆம் ஆண்டில் பேடு கிச்சின்சனில் நடைபெற்ற மேக்சு இயூவிக்கு எதிரான ஆட்டத்திலும் 1930 ஆம் ஆண்டு சான் ரெமோவில் நடைபெற்ற அலெக்சாண்டர் அலெக்கினுக்கு எதிரான ஆட்டத்திலும் உரூபின்சிடென் இந்தப் பேரிடரில் சிக்கியிருக்கிறார். ஆனாலும் இப்பேரிடரில் சிக்கிய முதல் வீரர் உரூபின்சிடென் அல்ல என்பது சற்று ஆறுதலான செய்தியாகும். 1905 ஆம் ஆண்டில் ஓச்டெண்டுவில் நடைபெற்ற ஆமோச் பர்ன் மற்றும் எயின்ரிச் வுல்பு இடையிலான ஆட்டந்தான் உரூபின்சிடென் பொறி ஆட்டமென்று முதன் முதலாகப் பதிவு செய்யப்பட்ட ஆட்டமாக உள்ளது. 

அலெக்கின் - உருபின்சிடென், சான் ரெமோ, 1930

**1. d4 d5 2. Nf3 Nf6 3. c4 e6**
இராணியின் பலியாட்டம் நிராகரிப்பு, பாரம்பரிய தற்காப்பு ஆட்ட வரிசைமுறை.
**4. Bg5 Nbd7 5. e3 Be7 6. Nc3 0-0 7. Rc1 Re8 8. Qc2 a6 9. cxd5 exd5 10. Bd3 c6 11. 0-0 Ne4 12. Bf4 f5?** (படம் பார்க்க)
கருப்பு பொறியில் சிக்கிவிட்டார்.
**13. Nxd5**
13 வெள்ளை ஆட்டக்காரருக்கு சிப்பாய் கிடைக்கிறது...cxd5?? என்று ஆடினால் 14.Bc7,என்று நகர்த்தி கருப்பு இராணியை கைப்பற்றி விடுவார்.

குறிப்புகள்
-----------

1. ↑  Alexander Alekhine vs Akiba Rubinstein, San Remo (1930) Chessgames.com

மேற்கோள்கள்
-----------

* Winter, Edward (2003). *A Chess Omnibus*. Russell Enterprises. பன்னாட்டுத் தரப்புத்தக எண்:1-888690-17-8.
* Winter, Edward. "The Rubinstein Trap". chesshistory.com. 2008-11-23 அன்று பார்க்கப்பட்டது.
**பி. எப். ஸ்கின்னர்** (*B. F. Skinner*, மார்ச் 20, 1904 – ஆகஸ்டு 18, 1990)), ஓர் அமெரிக்க உளவியலாளர், நடத்தையியல் கோட்பாட்டாளர்.

ஹார்வேர்டு பல்கலைக் கழகத்தில் உளவியல் துறையில் பேராசிரியராக பணிபுரிந்தார். அவர் தன்னுடைய முனைவர் பட்டத்தை ஹார்வேர்டு பல்கலைக் கழகத்தில் இருந்து 1939ஆம் ஆண்டு பெற்றார். ஸ்கின்னர் மின்னிசொட்டா மற்றும் இண்டியான பல்கலைக் கழகங்களிலும் பேரசிரியராகப் பணிபுரிந்தார். அவர் தனது வாழ்நாளில் கடைசி நாட்களில் கூட உளவியல் தொடர்பான செயல்பாடுகளில், எழுவதிலும் சொல்வதிலும் சொற்பொழிவிலும் ஈடுபட்டார். ஸ்கின்னர் தனது படைப்புகள் பற்றி இறப்பதற்கு பதினைந்து நிமிடங்களுக்கு முன்பு கூட சொற்பொழிவு ஆற்றிகொண்டிருந்தார். இறப்பதற்கு சில நாட்களுக்கு முன்பு அவருக்கு அமெரிக்க உளவியல் சங்கம் வாழ்நாள் சாதனையாளர் விருது வழங்கி கவுரவித்தது.

வலுவூட்டலை செம்மைப்படுத்த வேண்டும் என்றால் தூண்டல் வலுவுள்ளதாக இருக்க வேண்டும் என்ற கருத்தைப் பறைசாற்றினார். செயல்படுஆக்கநிலையுறுத்தல் கோட்பாட்டைப் பரிசோதனை மூலம் நிரூபித்தார். நடத்தையியல் தொடர்புடைய கருத்துகளை அவர் தாம் எழுதிய இருபத்தொரு புத்தகங்களிலும் 180 சிறு கட்டுரைகளிலும் வெளியிட்டுள்ளார். சார்லஸ் டார்வின் மற்றும் ரூசொ கருத்துகளால் ஈர்க்கப்பட்டார். ஸ்கின்னருடைய கல்விக் கருத்தான செயல்படுஆக்கநிலையுறுத்தல் பரிசோதனைக்குப் பயன்படுத்திய பெட்டி, ஸ்கின்னர் பெட்டி என்ற பெயருடன் சிறப்பிக்கப்பட்டது.

மனித நடத்தைகள் தொடர்பான கருத்துகளை அறிவியல் கண்கொண்டு விளக்கினார். நடைமுறை வாழ்க்கையில் மனித இன நடத்தைக் கோட்பாட்டை விலங்குகளின் பரிசோதனைக்கொண்டு விளக்கினார். ஸ்கின்னரின் நடத்தைக் கோட்பாடு சிந்தனை மற்றும் மனவெழுச்சிகளை ஏற்றுக்கொள்ளவில்லை. ஸ்கின்னரின் நடத்தை கோட்பாடு பற்றிய கருத்துகள் அவருடைய முதல் நூலான "விலங்குகளின் நடத்தை" என்ற நூலில் வெளியிடப்பட்டது. அந்நூலில் ஓர் உயிரின் நடத்தையைச் சுற்றுச்சூழல் எவ்வாறு பாதிக்கிறது என்று விளக்கியுள்ளார். உயிரினங்களின் நடத்தையை மிகைப்படுத்தப்பட்ட வலுவூட்டல் எவ்வாறு ஆக்கிரமிப்பு செய்கிறது என்பதையும் விளக்கினர். 1904ல் பிறந்த ஸ்கின்னர் 1990 வரை தன் வாழ்நாளின் பெரும் பகுதியை உளவியல் துறைக்கு அர்ப்பணித்தார்.

மேற்கோள்கள்
-----------

1. ↑  Sobel, Dava (August 20, 1990). "B. F. Skinner, the Champion Of Behaviorism, Is Dead at 86". *The New York Times*.. பார்த்த நாள்: August 30, 2015.



  

1.துலங்கல் சார் ஆக்க நிலையிறுத்தம்

2.கல்விசார் ஆக்க நிலைநிறுத்தம்

  

எந்த தூண்டலும் உயிரிடத்தில் ஒரு குறிப்பிட்ட துலங்களை வெளிக்கொணரக் கூடிய ஆற்றலை பெற்று இருப்பதில்லை.

உயிரி தன்னிச்சையாக பல்வேறு துலங்களை வெளிப்படுத்தும்.

உதாரணம்:
ஒரு எலி காரணம் ஏதும் இன்றியே தன் முகத்தை நாக்கால் நக்கி கொள்கிறது.
**பி. எஸ். அப்துர் ரஹ்மான்** (B.S. Abdur Rahman) அக்டோபர் 15 1927 - ஜனவரி 7 2015) இவர் ஒரு இந்தியத் தொழிலதிபர் ஆவார்.

வாழ்க்கை
--------

ராமநாதபுரம் மாவட்டம் கீழக்கரையில் பிரபல முத்து வணிகர் புகாரி ஆலிம் தம்பதியினருக்கு பிறந்த இவர் வள்ளல் சீதக்காதி குடும்பத்தைச் சேர்ந்தவர்.

நிறுவனங்கள்
-----------

பி. எஸ். அப்துர் ரகுமான் பல்கலைக்கழகம் நிறுவன வேந்தர், சீதக்காதி அறக்கட்டளை, அகில இந்திய இஸ்லாமிய நிறுவனம், கிரசன்ட் பள்ளி, கீழக்கரை தாஸிம் பீவி அப்துல் காதர் பெண்கள் கல்லூரி, சென்னை, மதுரை, நாகூர் ஆகிய இடங்களிலுள்ள கிரசன்ட் மெட்ரிக்குலேசன் பள்ளிகள்,.
துபாயைத் தலைமையிடமாகக் கொண்ட ஈ.டி.ஏ.அஸ்கான் ஸ்டார் நிறுவனம், ஈடிஏ ஸ்டார் நிறுவனம், ஈ.சி.சி.ஐ. உள்ளிட்ட பல நிறுவனங்களை நடத்தி வந்ததுடன், யூசுப் சுலைகா மருத்துவமனை, கிரசன்ட் மருத்துவமனைகளையும் நிறுவியுள்ளார்.

ராஜீவ் காந்தியுடன் அப்துர் ரஹ்மான்

மேற்கோள்கள்
-----------

1. ↑  "B.S. Abdur Rahman passes away". The Hindu. 9 சனவரி 2015 அன்று பார்க்கப்பட்டது.
2. ↑  "பிரபல கல்வியாளர், தொழிலதிபர் பி.எஸ்.அப்துர் ரஹ்மான் சென்னையில் காலமானார்". தி இந்து. 9 சனவரி 2015 அன்று பார்க்கப்பட்டது.
3. ↑  "காலமானார் பி.எஸ்.அப்துர் ரஹ்மான்". தினமணி. 9 சனவரி 2015 அன்று பார்க்கப்பட்டது.

புற இணைப்புகள்
--------------

* 
*
**2004 இந்தியப் பெருங்கடல் நிலநடுக்கம்** டிசம்பர் 2004ல் சுமத்திரா தீவின் வடமேற்கு கடற்கரையிலிருந்து கிட்டத்தட்ட 150 கிமீ தூரத்தில் ஆழ்கடலில் நிகழ்ந்த நிலநடுக்கம் ஆகும். 9.3 புள்ளிகள் ரிக்டர் அளவில் வாய்ந்த நிலநடுக்கம் வரலாற்றில் நிலநடுக்கப் பதிவுக் கருவியில் ரிக்டர் அளவு எடுத்த நிலநடுக்கங்களில் இரண்டாம் மிக வலிமையான நிலநடுக்கம் ஆகும்.இந்த நிலநடுக்கம் காரணமாக எழுந்த ஆழிப்பேரலை தாய்லாந்து, இந்தோனேசியா, மலேசியா, இலங்கை, இந்தியா, மாலத்தீவுகள் ஆகிய நாடுகளைத் தாக்கியதில் 14 நாடுகளைச் சேர்ந்த 230,000 பேர் உயிரிழந்தனர்.இந்தியாவில் உயிரிழந்தோர் அதிகாரப்பூர்வ புள்ளிவிவரப்படி 6,400 பேர், தமிழகத்தில் மட்டும் 2,758 பேர், புதுவையில் 377 பேர். தென்னிந்தியாவின் மொத்த பொருளாதார இழப்பில் 50 விழுக்காட்டை(சுமார் ரூ.4,700 கோடி) அளவுக்கு, தமிழகம் சந்தித்தது .

சுனாமியின் இயங்குபடம்

நிலநடுக்க பண்புகள்
------------------

00:58:53 நேரம் டிசம்பர் 26, 2004 அன்று இந்தியப் பெருங்கடலில் சுமத்திரா தீவுக்கு மேற்கே, மேற்குக் கரையோரத்தில் 30 கி.மீ. ஆழத்தில் பெரிய நிலநடுக்கம் நிகழ்ந்தது. இது 9.3 ரிக்டர் அளவாக இருந்தது.

மேற்கோள்கள்
-----------

1. ↑  Myanmar is withholding true casualties figures, says Thai priest
**உயிரணுக்களில் கதிர்வீச்சின் தாக்கம்** (Interaction of radiation on cell ) என்பதனை இரு வகையாகப் பிரித்துப் பார்க்கலாம்.

1 நேரடி தாக்கம் (Direction action)
2 மறைமுகத் தாக்கம் ( Indirection action)

நேரடித் தாக்கத்தில் கதிர்வீச்சானது உயிரணுக்களில் முக்கிய கதிர் உணர்திறன் மிக்க அணுக்களிலோ அல்லது மூலக்கூறுகளிலோ மோதி அவைகளில் மாற்றத்தினை ஏற்படுத்துகிறது. அங்கு உயிரணுக்கள் கதிர்வீச்சீலிருந்து ஆற்றலை நேரடியாக ஏற்றுக் கொள்கின்றன. வேறுவகையில் கூறுவதானால் ,உணர்திறன் மிக்க பருமனளவு செயலற்ற நிலைக்கு மாற இந்த பருமனிலேயே ஆற்றல் ஏற்கப்படுகிறது.

நேரடி விளைவு, இலக்குக் கோட்பாட்டின்( ) அடிப்படையில் விளக்கப்படுகிறது. இங்கு உணர்திறன் மிக்க பருமனளவு **இலக்கு** எனப்படுகிறது.மோதப்பட்டின் விளைவாக அயனியாக்கம் நிகழ்வது **மோதல்** எனப்படுகிறது. ஒரே மோதலில் உயிரணுக்கள் செயலிழக்கும் போது ,மீதி உயிர்த்திருக்கும் உயிரணுக்கள் (Surviving fration of cells ) எக்சுபொணன்சியல் விதிக்கட்பட்டு இருக்கும்.

மறைமுகத் தாக்கத்தின் போது உணர்திறன் மிக்க பருமனளவு மற்றொரு பருமனிலிருந்து ஆற்றலைப் பெற்று செயலிழக்கிறது.இந்த இரண்டாவது பருமனளவு நேரடி மோதல் காரணமாக கதிர் வீச்சிலிருந்து ஆற்றலைப் பெற்றிருக்கிறது.

நேரடி தாக்கத்தில் எந்த பருமனளவு செயலிழக்கிறதோ,அது கதிர் வீச்சிலிருந்து நேரடியாக பெறுகிறது. ஆனால் மறைமுகத் தாக்கலில் நேரடியாக அந்த பருமனளவு ஆற்றலை கதிர் வீச்சிலிருந்து பெறுவதில்லை.

மனித உடலில் திசுக்கள் 80 % வரையில் நீரால் ஆனது. இதன் காரணமாக கதிர்வீச்சின் போது அதிக ஆற்றல், முதலில் நீரிலேயே உறைகிறது அல்லது ஏற்கப்படுகிறது. மற்ற பகுதியில் வெகு குறைவாகவே ஏற்கப்படுகிறது. நீர்மூலக்கூறுகள் செயலூக்கம் பெற்று (Activated ) அதன் காரணமாக, அதனை அடுத்துள்ள மற்ற மூலக்கூறுகளுடன் வினைப்படுகின்றன. இதுவே மறைமுகத் தாக்கம் எனப்படுகிறது. செயலூக்கம் நீர்(Activated water ) எனப்படும். எப்போது நீர் மூலக்கூறுகள் கதிர்வீச்சிற்கு ஆட்படுகின்றனவோ அப்போது அயனியாக்கம் கீழ் கண்டவாறு நிகழும்.

```
 H2 O --radiation----------- H2O+ + e-,
```

இந்த எலக்ட்ரான் மற்றொரு சாதாரண நீர் மூலக்கூற்றினால் ஏற்கப்பட்டு ஓர் எதிர் அயனியாக மாறும்.அதாவது,

```
 H2O + e-------------- H2O-,
```

இவ்வாறு அயனி இணை கிடைக்கப் பொறுகிறது. இவை நிலையானவை அல்ல. உடனேயே அவை பிரிந்து விடுகின்றன..

```
 H2O+ --------H+ + HO0.
```

```
 H2O- --------H0 + HO-.
```

இந்த வினைகள் காரணமாக இரு தனி செயலூக்கமுடைய ராடிக்கல்கள் கிடைக்கின்றன. அவைகள் H0 & HO0.மற்றவை நிலையானவைகளாகும். தனித்த ராடிகலிலில், தனித்த எலக்ட்ரான் உள்ளது. அது செயலூக்கமுடையது.இதுபோன்ற வைகளின் வாணாள் சில மைக்ரோ விநாடியே ஆகும். இந்த நேரத்தில் அருகிலுள்ள கரிம்ப் பொருட்களைத் தாக்குகின்றன. இதனால் நிலையான அமைப்பினைப் பொறுகின்றன.

```
 H0 +OH0 ----H2O
```

```
 H0  + H0 ----H2,
```

```
 OH0  + OH0 ---H2O2 ,
```

```
 H0  + O2  ---H0O2.
```

இரட்டை ஆக்சிஜன் ராடிகல் ,அதிக ஆக்சிஜன் உள்ளபோது பெறப்படுகிறது. இப்படிப் பட்ட வினைகளே உயிரியல் விளைவாக வெளிப்படுகின்றன.

பிஎ.ஆர்.சி. குறிப்புகள்( BARC notes)
**வல்லமை** என்பது ஒரு தமிழ் இணைய இதழ் ஆகும். இவ்விதழ் முனைவர் அண்ணாகண்ணன் அவர்களால் தொடங்கப்பட்டது. இவ்விதழில் இலக்கியம், சமூகம், அரசியல், அறிவியல், பொதுநலம், நுண்கலைகள் ஆகிய தலைப்புகளில் நிகழ்வுகள், கட்டுரைகள், கதைகள், நேர்காணல்கள் ஆகியன இடம் பெறுகின்றன.

இதழின் நோக்கமும் செயல்நெறிகளும்
-------------------------------

உலகளாவிய தமிழர்களின் தேவைகளை முழுமையாக நிறைவு செய்து, அவர்களின் சிந்தனைகளைக் கூர்மைப்படுத்துவது, தமிழ்த் தரவுகள் அனைத்தையும் கூடிய வரை திரட்டிச் சேமிப்பது ஆகியவை, வல்லமை இணைய இதழின் முதன்மை நோக்கங்கள்.

நடுநிலை ஆய்வு, கருத்துச் சுதந்திரத்தைக் காத்தல், அறிவியல் பூர்வமான அணுகுமுறை, நுட்பியல் பயன்பாடு, இயன்ற வரை கலப்பில்லாத் தமிழ், புதிய முயற்சிகளுக்கு ஊக்கம், பரிசோதனை முயற்சிகளுக்குத் தூண்டுதல், அனுபவங்களை ஆவணப்படுத்துவதில் அக்கறை உள்ளிட்டவை இவ்விதழின் செயல்நெறிகள்.

வல்லமையாளர் விருது
------------------

இளம் எழுத்தாளர்களை ஊக்குவிக்கும் பொருட்டு, வல்லமை ஆசிரியர் குழுவினால் தேர்ந்தெடுக்கப்படும் சிறந்த படைப்பாளிகளுக்கு வாரம் தோறும் "வல்லமையாளர் விருது" வழங்கி கௌரவித்து வருகிறது. ஐக்கியா நிறுவனத்துடன் இணைந்து விருது பெற்ற படைப்பாளிகளுக்குப் பரிசுகளையும் வழங்கி வருகிறது.

வெளி இணைப்புகள்
---------------

* வல்லமை இணைய இதழ்
குசாரி மகால் கோட்டை.
 குசாரி மகால் கோட்டை
**குசாரி மகால் தொல்பொருள் அருங்காட்சியகம்** (*Gujari Mahal Archaeological Museum*) இந்தியாவின் மத்தியப்பிரதேச மாநிலம் குவாலியர் நகரில் அமைந்துள்ள ஓர் அரசு அருங்காட்சியகமாகும். மாநில தொல்பொருள் அருங்காட்சியகம் என்றும் சில நேரங்களில் குவாலியர் கோட்டை அருங்காட்சியகம் என்றும் இது அழைக்கப்படுகிறது. குவாலியர் நகரத்திலுள்ள குசாரி மகால் கோட்டையில் அருங்காட்சியகம் அமைந்துள்ளது.  விதிசா நகரத்தின் ஏலியோதோரசு தூணின் கருட வாகனத்தின் ஒரு பகுதி உட்பட பிராந்தியத்தின் பல கலைப்பொருட்கள் இங்கு காட்சிப்படுத்தப்பட்டுள்ளன. 

குசாரி மகாலின் அரண்மனை தோமர் ராசபுதன ஆட்சியாளர் மான் சிங் தோமர் என்பவரால் அவரது துணைவியான மிருக்னயனிக்காக கட்டப்பட்டது. இவர் குசர் பழங்குடியினத்தைச் சேர்ந்தவர். இந்த அரண்மனையே தொல்பொருள் அருங்காட்சியகமாக மாற்றப்பட்டுள்ளது. கிமு 1 மற்றும் கி.மு 2 ஆம் நூற்றாண்டுகளைச் சேர்ந்த இந்து மற்றும் சமண சிற்பங்கள், சலபஞ்சிகாவின் சிறிய சிலை, சுட்டுமண் பாண்டப் பொருட்கள் மற்றும் பாக் குகைகளில் காணப்படும் ஓவியங்களின் பிரதிகள் ஆகியவை அருங்காட்சியகத்தில் உள்ள அரிய கலைப்பொருட்களில் சிவவாகும்.

|  |
| --- |
| **குசாரி மகால் தொல்பொருள் அருங்காட்சியகத்தில் உள்ள கலைப்பொருட்கள்** |
| * அகலப் பரப்பு காட்சி.அகலப் பரப்பு காட்சி.
* மற்றொரு பார்வை.மற்றொரு பார்வை.
* மூலை.மூலை.
* வெளிப்புறம்.வெளிப்புறம்.
 |

மேற்கோள்கள்
-----------

1. ↑  "Official website for tourism in the Madhya-Pradesh region". 2019-02-20 அன்று மூலம் பரணிடப்பட்டது. 2022-04-17 அன்று பார்க்கப்பட்டது.
2. ↑  Buddhist Landscapes in Central India: Sanchi Hill and Archaeologies of Religious and Social Change, C. Third Century BC to Fifth Century AD, Julia Shaw, Left Coast Press, 2013, p.89

விக்கிமீடியா பொதுவகத்தில்,  
 ***குசாரி மகால் தொல்பொருள் அருங்காட்சியகம்***   
என்பதின் ஊடகங்கள் உள்ளன. 



  


| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* United States

 |
| மற்றவை | 
* IdRef

 |
வாழ்வியல் திறன்களை உலக சுகாதார அமைப்பு (WHO) "அன்றாட வாழ்க்கையின் தேவைகளையும் சவால்களையும் திறம்பட சமாளிக்க உதவும் தகவமைப்பு மற்றும் நேர்மறையான நடத்தைக்கான திறன்கள்" என வரையறை செய்கிறது. இவை மதிப்புள்ள நடத்தையைத் தீர்மானிப்பதோடு, தன்-விழிப்புணர்வு மற்றும் ஒருவொருக்கொருவர் உறவு கொள்ளல் போன்ற தனிப்பட்ட திறன்களையும் பிரச்சனையை தீர்த்தல் மற்றும் கூர்ந்தாய்வு சிந்தனை போன்ற பிரதிபலிப்பு திறன்களையும் உள்ளடக்கிய உளவியல் சார்ந்த சமூக திறன்களை முன்னிலைப்படுத்துகின்றன. வாழ்க்கைத் திறன்களை நடைமுறைப்படுத்துவது, நடவடிக்கை எடுப்பதற்கும், மாற்றத்தை உருவாக்குவதற்கும், என்ன செய்ய வேண்டும் என்பதைத் தீர்மானிக்கும் சுதந்திரம்  அடையவும் வழிவகுக்கிறது. மேலும், தன்-மதிப்பு, சமுதாயத்தன்மை மற்றும் சகிப்புத்தன்மை போன்ற குணாதிசயங்களுக்கும் வழிவகுக்கிறது. நலத்திறன்கள் மற்றும் அதே போன்ற வாழ்வாதரத் திறன்களான கைவினை, பண மேலாண்மை மற்றும் தொழில் முனைவோர் திறன்கள் போன்ற  உடல் அல்லது புலனுணர்வு சார்ந்த இயக்கத் திறன்களில் இருந்து வாழ்வியல் திறன்கள் வேறுபடுகின்றன. இருப்பினும், உடல்நலம் மற்றும் வாழ்வாதார கல்வியையும் வாழ்வியல் திறன் கல்வியையும் ஒன்றுக்கொன்று மாற்றாக செயல்படும் வகையில் வடிவமைக்க முடியும். 

வாழ்வியல் திறன்களை அடிப்படையாகக் கொண்ட கல்வி (LSBE) பல பகுதிகளிலும் குழந்தை மேம்பாட்டிற்கும் சுகாதார மேம்பாட்டிற்கும் ஆதரவாக நீண்ட வரலாறு கொண்டுள்ளது. 1986 ஆம் ஆண்டில், சுகாதார மேம்பாட்டிற்கான ஒட்டாவா சார்டர் என்ற அமைப்பு சிறந்த ஆரோக்கியத் தேர்வுகள் செய்வதில் வாழ்வியல் திறன்களை அங்கீகரித்தது. குழந்தைகளின் முழு உரிமையின் வளர்ச்சிக்காக கல்வி இயக்கப்பட வேண்டும் என்று கூறி, குழந்தைகளின் உரிமைகள் மீதான 1989 ஒப்பந்தம் (CRC) வாழ்வியல் திறன்களை கல்வியுடன் இணைத்தது. அனைவருக்கும் கல்வி குறித்த 1990 ஆம் ஆண்டு ஜாம்டியன் பிரகடனம் இந்த தொலைநோக்கு பார்வையில் உயிர்வாழவும், திறன் மேம்பாடு மற்றும் தரமான வாழ்க்கை போன்றவற்றை  வாழ்வியல் திறன்களின் அத்தியாவசிய கற்றல் கருவிகளில் உள்ளடக்கியது. 2000 டக்கர் உலக கல்வி மாநாட்டில் அனைத்து இளைஞர்களும் பெரியவர்களும் "அறிவை கற்றல், செய்தல், இணைந்து வாழ்தல், இருத்தல்'' போன்ற மனித உரிமைகளைப் பெற ஏதுவாக கற்ற கல்வி பயனளிக்க வேண்டும் என்பதற்காக ஆறு EFA இலக்குகளுள் இரண்டுடன் வாழ்வியல் திறன்களை இணைத்துள்ளது.

எச்.ஐ.வி / எய்ட்ஸ் மீதான ஐ.நா. காஸ் (2001), குழந்தைகள் மீதான ஐ.நா. காஸ் (2002), உலக இளைஞர் அறிக்கை (2003) ஆகியவற்றில்  வாழ்வியல் திறன்களை அடிப்படையாகக் கொண்ட கல்வி முறையை குழந்தை மற்றும் இளைஞர் வளர்ச்சி மற்றும் கருத்தியல் துலங்கல்களை எதிர்கொள்ளும் ஒரு வாழ்க்கை முறையாக  இப்போது அங்கீகரித்துள்ளது. உலகளாவிய மனித உரிமைகள் கல்வி (2004), கல்விக்கான நிலையான வளர்ச்சியில் ஐ.நா. சகாப்தம் (2005), குழந்தைகள் மீதான வன்முறை குறித்த ஐ.நா. செயலாளர் ஆய்வு (2006), பெண்களின் நிலை பற்றிய 51 ஆவது கமிஷன், மற்றும் உலக வளர்ச்சி அறிக்கை (2007) போன்றவையும் இதை அங்கீகரித்துள்ளன.

எதிர்பார்க்கப்படும் கற்றல் விளைவுகள், அறிவு, மதிப்புகள், மனப்பான்மை மற்றும் திறன்கள் போன்றவை கூர்ந்தாய்வு சிந்தனை மற்றும் சிக்கல் தீர்க்கும் திறன், சுய மேலாண்மை, தகவல் தொடர்பு மற்றும் ஒருவொருக்கொருவர் தொடர்பு கொள்ளல் போன்ற குறிப்பிட்ட திறன்கள் உள்ளடக்கப்பட்டுள்ளன.

பார்வை நூல்கள்
--------------

* WHO (1999), *Partners in Life Skills Training: Conclusions from a United Nations Inter-Agency Meeting*, Geneva
* WHO (2004), *Skills for health : An important entry-point for health promoting/child-friendly schools*, Geneva.